CELEX: 32013D0776
Language: hu
Date: 2013-12-18 00:00:00
Title: 2013/776/EU: A Bizottság végrehajtási határozata ( 2013. december 18. ) az Oktatási, Audiovizuális és Kulturális Végrehajtó Ügynökség létrehozásáról és a 2009/336/EK határozat hatályon kívül helyezéséről

19.12.2013   
            
            
               HU
            
            
               Az Európai Unió Hivatalos Lapja
            
            
               L 343/46
            
         A BIZOTTSÁG VÉGREHAJTÁSI HATÁROZATA
   (2013. december 18.)
   az Oktatási, Audiovizuális és Kulturális Végrehajtó Ügynökség létrehozásáról és a 2009/336/EK határozat hatályon kívül helyezéséről
   (2013/776/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közösségi programok igazgatásában bizonyos feladatokkal megbízott végrehajtó hivatalokra vonatkozó alapszabály megállapításáról szóló, 2002. december 19-i 58/2003/EK tanácsi rendeletre (1) és különösen annak 3. cikkére,
   mivel:
   
               (1)
            
            
               Az 58/2003/EK rendelet felhatalmazza a Bizottságot arra, hogy jogköröket ruházzon át a végrehajtó ügynökségekre, hogy a nevében és felelőssége alatt egy uniós program vagy projekt egészét vagy egy részét végrehajtsák, a rendeletnek megfelelően.
            
         
               (2)
            
            
               A végrehajtó ügynökségek program-végrehajtási feladatokkal való megbízásának célja annak lehetővé tétele a Bizottság számára, hogy azon elsődleges tevékenységeire és feladataira összpontosítson, amelyek nem szervezhetők ki anélkül, hogy elveszítené az említett végrehajtó ügynökségek által irányított tevékenységek feletti ellenőrzést és végső felelősséget.
            
         
               (3)
            
            
               A programok végrehajtásával kapcsolatos feladatok végrehajtó ügynökségre történő átruházásából eredően egyértelműen szét kell választani egyrészt a programozási szakaszokat, amelyek a politikai megfontolásokon alapuló döntések meghozatala során jelentős mérlegelést igényelnek (ez a Bizottság feladata), másrészt pedig a programvégrehajtást, amelynek a végrehajtó ügynökség feladatát kell képeznie.
            
         
               (4)
            
            
               A Bizottság a 2005/56/EK határozattal (2) létrehozta az Oktatási, Audiovizuális és Kulturális Végrehajtó Ügynökséget (a továbbiakban: Ügynökség), amelyet az oktatási, audiovizuális és kulturális területen megvalósuló közösségi programok irányításával bízott meg.
            
         
               (5)
            
            
               A Bizottság az Ügynökség megbízatását többször módosította, továbbá ki is terjesztette, hogy az lefedje az oktatás, az audiovizuális ügyek, a polgárság és az ifjúság területén induló új projektek és programok irányítását; a 2005/56/EK határozatot pedig felváltotta a 2009/336/EK bizottság határozattal (3).
            
         
               (6)
            
            
               A Bizottság 2011. június 29-i, „Az Európa 2020 stratégia költségvetése” című közleményében (4) azt javasolta, hogy a következő többéves pénzügyi keretből támogatott uniós programok végrehajtásába fokozottabban vonják be a már létező végrehajtó ügynökségeket.
            
         
               (7)
            
            
               Az Ügynökség az uniós programok irányításában magas szintű technikai és pénzügyi szakértelemről tett tanúbizonyságot. Az EACEA első és második (2009-ben, illetve 2013-ban elvégzett) időközi értékelése részeként megvizsgálták az Ügynökséggel kapcsolatos elégedettséget; az eredmények arról tanúskodnak, hogy a kedvezményezettek és más érdekeltek úgy vélik, hogy az EACEA által biztosított szolgáltatás minősége magasabb, mint a korábbi szabályozás (a technikai segítséget nyújtó iroda) idején. Az EACEA magasan képzett személyzetet képes vonzani és megtartani, ami biztosítja a személyzeti stabilitást. Az Ügynökség a hatékonyság fokozása érdekében folyamatosan egyszerűsíti belső működését, és arra törekszik, hogy a programokban alkalmazott megközelítéseket szabványosítsa. Az Ügynökség olyan köztestület, amelyet kifejezetten az oktatás, az audiovizuális ügyek és a kultúra területén induló programok irányítására hoztak létre, és amely az uniós programokat megismerteti az érdekeltekkel és a nagyközönséggel. Az a tény, hogy számos, egymást kiegészítő programot egyetlen szervezet irányít, növeli az uniós fellépés ismertségét, ami minden program számára hasznos. Az EACEA esetében az utólagos ellenőrzési hibaarány alacsony, jóval a 2 %-os határ alatt van. A második időközi értékelés folyamatos javulásra mutatott rá az EACEA technikai és pénzügyi szakértelmében, ami az Ügynökség teljesítményében bekövetkezett, a fő teljesítménymutatók által is jelzett javulásban is tükröződik.
            
         
               (8)
            
            
               Azzal az opcióval összehasonlítva, ha a tevékenységeket bizottsági szolgálatok végeznék, az 58/2003/EK rendelet 3. cikkének (1) bekezdése szerint végrehajtott költség-haszon elemzés megállapította, hogy (nettó jelenértékben 23 %-kal) költségesebb lenne, ha a feladatokat a Bizottság látná el. Az EACEA számára átadni tervezett új programok összhangban vannak az ügynökség jelenlegi feladataival és megbízatásával, és jelenlegi tevékenységeinek folytatását jelentik. Az Ügynökség az elmúlt évek alatt létrehozta az e programok irányításához szükséges szakértelmet, készségeket és kapacitást. Az új programok így részesülnének az EACA által a programirányítás terén felhalmozott tapasztalat és szakértelem előnyeiből, ami növelné a termelékenységet. A programok Bizottság általi irányítása fennakadást okozna, mivel a programok többségét sosem irányították a programgazda főigazgatóságok, amelyek nem rendelkeznek a programok belső irányításához szükséges kapacitással. Az EACEA felhatalmazása a programok irányítására tehát biztosítaná az üzletmenet folytonosságát a program kedvezményezettjei és az érdekeltek számára. Az EACEA felhatalmazása emellett lehetővé teszi, hogy a Bizottság nagyobb figyelmet fordítson saját intézményi feladataira.
            
         
               (9)
            
            
               A végrehajtó ügynökségek egységes arculatának kialakítása érdekében a Bizottság az ügynökségek új megbízatásainak kidolgozása során lehetőség szerint szakpolitikai területek alapján szervezte meg munkájukat.
            
         
               (10)
            
            
               Az Ügynökséget ezért a következő uniós programok és fellépések részeinek végrehajtásával kell megbízni:
               
                           —
                        
                        
                           Erasmus+ (5) (többek között az egész életen át tartó tanulás (6), a Fiatalok lendületben (7) és az Erasmus Mundus (8) programok utódja),
                        
                     
                           —
                        
                        
                           Kreatív Európa (9) (többek között a MEDIA (10) és a Kultúra (11) programok utódja),
                        
                     
                           —
                        
                        
                           Európa a polgárokért (12) (az Európa a polgárokért program (13) utódja),
                        
                     
                           —
                        
                        
                           az EU Segítségnyújtási Önkéntesszolgálata (14) (az előkészítő fellépés – Európai Önkéntes Humanitárius Segítségnyújtási Hadtest kísérleti program utódja),
                        
                     
                           —
                        
                        
                           a külső együttműködési eszköz (15) (a 2013-ig alkalmazott a külső együttműködési eszközök (16) utódja) keretébe tartozó felsőoktatási projektek,
                        
                     
                           —
                        
                        
                           az EU afrikai, karibi és csendes-óceáni országokkal és a tengerentúli országokkal és területekkel folytatott együttműködésének finanszírozására vonatkozóan a 2014–2020 közötti időszakban a többéves pénzügyi keret égisze alatt induló projektek a felsőoktatás területén (11. Európai Fejlesztési Alap) (17).
                        
                     
         
               (11)
            
            
               Az Ügynökség a következő meglévő uniós programok és fellépések részeinek végrehajtásáért marad felelős:
               
                           —
                        
                        
                           a 3906/89/EGK tanácsi rendelettel (18) előírt, egyes közép- és kelet-európai országoknak nyújtott gazdasági támogatásra (PHARE) vonatkozó rendelkezések alapján finanszírozható projektek a felsőoktatás területén,
                        
                     
                           —
                        
                        
                           a 95/563/EK tanácsi határozattal (19) jóváhagyott, az európai audiovizuális alkotások létrehozásának és terjesztésének ösztönzésére irányuló program (MEDIA II – Alkotás és terjesztés) (1996–2000),
                        
                     
                           —
                        
                        
                           a 95/564/EK tanácsi határozattal (20) jóváhagyott képzési program az európai audiovizuális műsorkészítő ágazatban működő szakemberek számára (MEDIA II – Oktatás) (1996–2000),
                        
                     
                           —
                        
                        
                           a 253/2000/EK európai parlamenti és tanácsi határozattal (21) jóváhagyott Socrates közösségi oktatási cselekvési program (2000–2006) második szakasza,
                        
                     
                           —
                        
                        
                           az 1999/382/EK tanácsi határozattal (22) jóváhagyott Leonardo da Vinci közösségi szakképzési cselekvési program (2000–2006) második szakasza,
                        
                     
                           —
                        
                        
                           az 1031/2000/EK európai parlamenti és tanácsi határozattal (23) jóváhagyott Ifjúság közösségi cselekvési program (2000–2006),
                        
                     
                           —
                        
                        
                           az 508/2000/EK európai parlamenti és tanácsi határozattal (24) jóváhagyott Kultúra 2000 program (2000–2006),
                        
                     
                           —
                        
                        
                           a 99/2000/EK, Euratom tanácsi rendeletben (25) meghatározott, a kelet-európai és közép-ázsiai partnerállamoknak történő segítségnyújtásra vonatkozó rendelkezések alapján finanszírozható projektek a felsőoktatás területén (2000–2006),
                        
                     
                           —
                        
                        
                           a 2666/2000/EK tanácsi rendelet (26) keretében jóváhagyott, az Albániának, Bosznia és Hercegovinának, Horvátországnak, Macedónia Volt Jugoszláv Köztársaságnak, Montenegrónak, Szerbiának és Koszovónak nyújtandó támogatás rendelkezései alapján finanszírozható projektek a felsőoktatás területén (ENBTH 1244) (2000–2006),
                        
                     
                           —
                        
                        
                           a 2698/2000/EK tanácsi rendelettel (27) jóváhagyott, az euro-mediterrán partnerség (Meda) keretében végrehajtott gazdasági és társadalmi szerkezeti reformokat kísérő pénzügyi és műszaki intézkedésekre vonatkozó rendelkezések alapján finanszírozható projektek a felsőoktatás területén,
                        
                     
                           —
                        
                        
                           Az Európai Felsőoktatási Együttműködési Programnak az 1999/311/EK tanácsi határozattal (28) jóváhagyott harmadik szakasza (Tempus III) (2000–2006),
                        
                     
                           —
                        
                        
                           a 2001/196/EK tanácsi határozattal (29) jóváhagyott, az Európai Közösség és az Amerikai Egyesült Államok között a felsőoktatásban, a szakoktatásban és a szakképzésben történő együttműködésre irányuló program megújításáról (2001–2005) szóló megállapodás rendelkezései alapján finanszírozható projektek,
                        
                     
                           —
                        
                        
                           a 2001/197/EK tanácsi határozattal (30) jóváhagyott, az Európai Közösség és Kanada kormánya között felsőoktatási és képzési együttműködési program megújításáról (2001–2005) szóló megállapodás rendelkezései alapján finanszírozható projektek,
                        
                     
                           —
                        
                        
                           a 2000/821/EK tanácsi határozattal (31) jóváhagyott program az európai audiovizuális művek fejlesztésének előmozdítására (MEDIA Plusz – Fejlesztés, Forgalmazás és Promóció, 2001–2006),
                        
                     
                           —
                        
                        
                           a 163/2001/EK európai parlamenti és tanácsi határozattal (32) jóváhagyott képzési program az európai audiovizuális műsorkészítő ágazatban működő szakemberek számára (MEDIA – Oktatás) (2001–2006),
                        
                     
                           —
                        
                        
                           a 2318/2003/EK európai parlamenti és tanácsi határozattal (33) jóváhagyott többéves program (2004–2006) az információs és kommunikációs technológiák (IKT) hatékony integrálására az európai oktatási és szakképzési rendszerekbe (elektronikus tanulási program/e-learning),
                        
                     
                           —
                        
                        
                           a 2004/100/EK tanácsi határozattal (34) jóváhagyott közösségi program az aktív európai polgárság (aktív polgári szerepvállalás) támogatására (2004–2006),
                        
                     
                           —
                        
                        
                           a 790/2004/EK európai parlamenti és tanácsi határozattal (35) jóváhagyott közösségi cselekvési program az ifjúságpolitika terén európai szintű tevékenységet folytató szervezetek előmozdítására (2004–2006),
                        
                     
                           —
                        
                        
                           a 791/2004/EK európai parlamenti és tanácsi határozattal (36) jóváhagyott közösségi cselekvési program az oktatás és a képzés terén európai szintű tevékenységet folytató szervezetek támogatására, illetve meghatározott tevékenységek előmozdítására (2004–2006),
                        
                     
                           —
                        
                        
                           a 792/2004/EK európai parlamenti és tanácsi határozattal (37) jóváhagyott közösségi cselekvési program a kultúra terén európai szintű tevékenységet folytató szervezetek támogatására (2004–2006),
                        
                     
                           —
                        
                        
                           a 2317/2003/EK európai parlamenti és tanácsi határozattal jóváhagyott (38), a harmadik országokkal történő együttműködésen keresztül a felsőoktatás minőségének javítására és az interkulturális megértés előmozdítására irányuló program (Erasmus Mundus) (2004–2008),
                        
                     
                           —
                        
                        
                           a 2006/910/EK tanácsi határozattal jóváhagyott (39), az Európai Közösség és az Amerikai Egyesült Államok között a felsőoktatásban, a szakoktatásban és a szakképzésben történő együttműködésre irányuló program (2006–2013) megújításáról szóló megállapodás rendelkezései alapján finanszírozható projektek,
                        
                     
                           —
                        
                        
                           a 2006/964/EK tanácsi határozattal (40) jóváhagyott, az Európai Közösség és Kanada kormánya közötti, a felsőoktatás, a képzés és az ifjúságpolitika területén történő együttműködés keretének (2006–2013) létrehozásáról szóló megállapodás rendelkezései alapján finanszírozható projektek,
                        
                     
                           —
                        
                        
                           az 1720/2006/EK európai parlamenti és tanácsi határozattal (41) jóváhagyott, az egész életen át tartó tanulás terén létrehozott cselekvési program (2007–2013),
                        
                     
                           —
                        
                        
                           az 1855/2006/EK európai parlamenti és tanácsi határozattal (42) jóváhagyott Kultúra program (2007–2013),
                        
                     
                           —
                        
                        
                           az 1904/2006/EK európai parlamenti és tanácsi határozattal (43) jóváhagyott, az aktív európai polgárságot támogató Európa a polgárokért program (2007–2013),
                        
                     
                           —
                        
                        
                           az 1719/2006/EK európai parlamenti és tanácsi határozattal (44) jóváhagyott „Fiatalok lendületben” program (2007–2013),
                        
                     
                           —
                        
                        
                           az 1718/2006/EK európai parlamenti és tanácsi határozattal (45) jóváhagyott, az európai audiovizuális ágazatot támogató program (MEDIA 2007) (2007–2013),
                        
                     
                           —
                        
                        
                           az 1298/2008/EK európai parlamenti és tanácsi határozattal (46) jóváhagyott, a harmadik országokkal történő együttműködésen keresztül a felsőoktatás minőségének javítására és az interkulturális megértés előmozdítására irányuló Erasmus Mundus (II) program (2009–2013),
                        
                     
                           —
                        
                        
                           az 1041/2009/EK európai parlamenti és tanácsi határozattal (47) létrehozott, a harmadik országok audiovizuális szakembereivel folytatott együttműködésre irányuló program (MEDIA Mundus) (2011–2013),
                        
                     
                           —
                        
                        
                           a 443/92/EGK tanácsi rendelettel (48) jóváhagyott, az ázsiai fejlődő országokkal folytatott gazdasági együttműködési támogatás rendelkezései alapján finanszírozható projektek a felsőoktatás területén,
                        
                     
                           —
                        
                        
                           az 1085/2006/EK tanácsi rendelettel (49) létrehozott előcsatlakozási támogatási eszközzel (IPA) finanszírozható projektek a felsőoktatás és az ifjúságpolitika területén,
                        
                     
                           —
                        
                        
                           az 1638/2006/EK európai parlamenti és tanácsi rendelettel (50) létrehozott európai szomszédsági és partnerségi eszköz rendelkezései alapján finanszírozható projektek az alap-, a közép- és a felsőfokú oktatás, valamint az ifjúságpolitika területén,
                        
                     
                           —
                        
                        
                           az 1905/2006/EK európai parlamenti és tanácsi rendelettel (51) létrehozott fejlesztési együttműködés finanszírozási eszközével finanszírozható projektek a felsőoktatás területén,
                        
                     
                           —
                        
                        
                           az 1934/2006/EK tanácsi rendelettel (52) létrehozott, az iparosodott és egyéb, magas jövedelmű országokkal és területekkel folytatott együttműködés finanszírozási eszközével finanszírozható projektek a felsőoktatás és az ifjúságpolitika területén,
                        
                     
                           —
                        
                        
                           a Luxemburgban 2005. június 25-én aláírt megállapodással (2005/599/EK tanácsi határozat (53)) módosított, Cotonouban 2000. június 23-án, egyrészről az Afrikai, Karibi és Csendes-óceáni Államok Csoportjának tagjai, másrészről az Európai Közösség és tagállamai között aláírt partnerségi megállapodás (2003/159/EK tanácsi határozat (54)) alkalmazásában az Európai Fejlesztési Alap forrásaival finanszírozható projektek a felsőoktatás területén.
                        
                     
         
               (12)
            
            
               Az említett programok és fellépések érintett részeinek igazgatása olyan szakmai projektek végrehajtását foglalja magában, amelyekhez nincs szükség politikai döntéshozatalra, és a teljes projektciklusban magas szintű szakmai és pénzügyi kompetenciát igényelnek.
            
         
               (13)
            
            
               E határozat és az érintett programok megfelelő időben történő, következetes végrehajtása érdekében biztosítani kell, hogy az Ügynökség az érintett programok végrehajtásával összefüggő feladatait e programok hatálybalépésnek függvényében és a hatálybalépés időpontjától ellássa.
            
         
               (14)
            
            
               Létre kell hozni az Oktatási, Audiovizuális és Kulturális Végrehajtó Ügynökséget. Az Ügynökség a 2009/336/EK határozattal létrehozott Oktatási, Audiovizuális és Kulturális Végrehajtó Ügynökség helyébe lép. Az Ügynökségnek az 58/2003/EK rendeletben megállapított alapszabálynak megfelelően kell működnie.
            
         
               (15)
            
            
               Ezért a végrehajtó ügynökséget létrehozó 2009/336/EK határozatot hatályon kívül kell helyezni, és átmeneti rendelkezéseket kell elfogadni.
            
         
               (16)
            
            
               Az e határozatban előírt intézkedések összhangban vannak a Végrehajtó Ügynökségek Bizottságának véleményével,
            
         ELFOGADTA EZT A HATÁROZATOT:
   1. cikk
   Létrehozás és feltételek
   A 2014. január 1. és 2024. december 31. közötti időszakra létre kell hozni az Oktatási, Audiovizuális és Kulturális Végrehajtó Ügynökséget (a továbbiakban: Ügynökség); az Ügynökség alapszabályára az 58/2003/EK rendelet irányadó.
   2. cikk
   Székhely
   Az Ügynökség székhelye Brüsszel.
   3. cikk
   Célkitűzések és feladatok
   (1)   Az Ügynökség a következő uniós programok egyes részeinek végrehajtásáért felelős:
   
               a)
            
            
               Erasmus+;
            
         
               b)
            
            
               a Kreatív Európa program;
            
         
               c)
            
            
               az Európa a polgárokért program;
            
         
               d)
            
            
               az Európai Önkéntes Humanitárius Segítségnyújtási Hadtest kísérleti program – az EU Segítségnyújtási Önkéntesszolgálata;
            
         
               e)
            
            
               a következő külső együttműködési eszközök keretében a felsőoktatás területén induló projektek:
               
                           —
                        
                        
                           az Európai Parlament és a Tanács rendelete az Előcsatlakozási Támogatási Eszköz (IPA II) létrehozásáról (55),
                        
                     
                           —
                        
                        
                           az Európai Parlament és a Tanács rendelete az Európai Szomszédsági Támogatási Eszköz létrehozásáról (56),
                        
                     
                           —
                        
                        
                           az Európai Parlament és a Tanács rendelete a fejlesztési együttműködés finanszírozási eszközének létrehozásáról (57),
                        
                     
                           —
                        
                        
                           az Európai Parlament és a Tanács rendelete a harmadik országokkal folytatott együttműködésre irányuló Partnerségi Eszköz létrehozásáról (58),
                        
                     
                           —
                        
                        
                           a Tanács rendelete a 11. Európai Fejlesztési Alap végrehajtásáról (59).
                        
                     
         Az első albekezdés az egyes programok hatálybalépésének függvényében és időpontjától alkalmazandó.
   (2)   Az Ügynökség a következő uniós programok egyes részei fennmaradó intézkedéseinek végrehajtásáért felelős:
   
               a)
            
            
               a 3906/89/EGK rendelettel előírt, egyes közép- és kelet-európai országoknak nyújtott gazdasági támogatásra (PHARE) vonatkozó rendelkezések alapján finanszírozható projektek a felsőoktatás területén;
            
         
               b)
            
            
               a 95/563/EK határozattal jóváhagyott, az európai audiovizuális alkotások létrehozásának és terjesztésének ösztönzésére irányuló program (MEDIA II – Alkotás és terjesztés) (1996–2000);
            
         
               c)
            
            
               a 95/564/EK határozattal jóváhagyott képzési program az európai audiovizuális műsorkészítő ágazatban működő szakemberek számára (MEDIA II – Oktatás) (1996–2000);
            
         
               d)
            
            
               a 253/2000/EK határozattal jóváhagyott Socrates közösségi oktatási cselekvési program (2000–2006) második szakasza;
            
         
               e)
            
            
               az 1999/382/EK határozattal jóváhagyott Leonardo da Vinci közösségi szakképzési cselekvési program (2000–2006) második szakasza;
            
         
               f)
            
            
               az 1031/2000/EK határozattal jóváhagyott Ifjúság közösségi cselekvési program (2000–2006);
            
         
               g)
            
            
               az 508/2000/EK határozattal jóváhagyott Kultúra 2000 program (2000–2006);
            
         
               h)
            
            
               a 99/2000/EK, Euratom rendeletben meghatározott, a kelet-európai és közép-ázsiai partnerállamoknak történő segítségnyújtásra vonatkozó rendelkezések alapján finanszírozható projektek a felsőoktatás területén (2000–2006);
            
         
               i)
            
            
               a 2666/2000/EK rendelettel jóváhagyott, az Albániának, Bosznia és Hercegovinának, Horvátországnak, Macedónia Volt Jugoszláv Köztársaságnak, Montenegrónak, Szerbiának és Koszovónak nyújtandó támogatás rendelkezései alapján finanszírozható projektek a felsőoktatás területén (ENBTH 1244) (2000–2006);
            
         
               j)
            
            
               a 2698/2000/EK rendelettel jóváhagyott, az euro-mediterrán partnerség (Meda) keretében végrehajtott gazdasági és társadalmi szerkezeti reformokat kísérő pénzügyi és műszaki intézkedésekre vonatkozó rendelkezések alapján finanszírozható projektek a felsőoktatás területén;
            
         
               k)
            
            
               az Európai Felsőoktatási Együttműködési Programnak az 1999/311/EK határozattal jóváhagyott harmadik szakasza (Tempus III) (2000–2006);
            
         
               l)
            
            
               a 2001/196/EK határozattal jóváhagyott, az Európai Közösség és az Amerikai Egyesült Államok között a felsőoktatásban, a szakoktatásban és a szakképzésben történő együttműködésre irányuló program megújításáról (2001–2005) szóló megállapodás rendelkezései alapján finanszírozható projektek;
            
         
               m)
            
            
               a 2001/197/EK határozattal jóváhagyott, az Európai Közösség és Kanada kormánya között felsőoktatási és képzési együttműködési program megújításáról (2001–2005) szóló megállapodás rendelkezései alapján finanszírozható projektek;
            
         
               n)
            
            
               a 2000/821/EK határozattal jóváhagyott program az európai audiovizuális művek fejlesztésének előmozdítására (MEDIA Plusz – Fejlesztés, Forgalmazás és Promóció, 2001–2006);
            
         
               o)
            
            
               a 163/2001/EK határozattal jóváhagyott képzési program az európai audiovizuális műsorkészítő ágazatban működő szakemberek számára (MEDIA – Oktatás) (2001–2006);
            
         
               p)
            
            
               a 2318/2003/EK határozattal jóváhagyott többéves program (2004–2006) az információs és kommunikációs technológiák (IKT) hatékony integrálására az európai oktatási és szakképzési rendszerekbe (elektronikus tanulási program/e-learning);
            
         
               q)
            
            
               a 2004/100/EK határozattal jóváhagyott közösségi program az aktív európai polgárság (aktív polgári szerepvállalás) támogatására (2004–2006);
            
         
               r)
            
            
               a 790/2004/EK határozattal jóváhagyott közösségi cselekvési program az ifjúságpolitika terén európai szintű tevékenységet folytató szervezetek előmozdítására (2004–2006);
            
         
               s)
            
            
               a 791/2004/EK határozattal jóváhagyott közösségi cselekvési program az oktatás és a képzés terén európai szintű tevékenységet folytató szervezetek támogatására, illetve meghatározott tevékenységek előmozdítására (2004–2006);
            
         
               t)
            
            
               a 792/2004/EK határozattal jóváhagyott közösségi cselekvési program a kultúra terén európai szintű tevékenységet folytató szervezetek támogatására (2004–2006);
            
         
               u)
            
            
               a 2317/2003/EK határozattal jóváhagyott, a harmadik országokkal történő együttműködésen keresztül a felsőoktatás minőségének javítására és az interkulturális megértés előmozdítására irányuló program (Erasmus Mundus) (2004–2008);
            
         
               v)
            
            
               a 2006/910/EK határozattal jóváhagyott, az Európai Közösség és az Amerikai Egyesült Államok között a felsőoktatásban, a szakoktatásban és a szakképzésben történő együttműködésre irányuló program (2006–2013) megújításáról szóló megállapodás rendelkezései alapján finanszírozható projektek;
            
         
               w)
            
            
               a 2006/964/EK határozattal jóváhagyott, az Európai Közösség és Kanada kormánya közötti, a felsőoktatás, a képzés és az ifjúságpolitika területén történő együttműködés keretének (2006–2013) létrehozásáról szóló megállapodás rendelkezései alapján finanszírozható projektek;
            
         
               x)
            
            
               az 1720/2006/EK határozattal jóváhagyott, az egész életen át tartó tanulás terén létrehozott cselekvési program (2007–2013);
            
         
               y)
            
            
               az 1855/2006/EK határozattal jóváhagyott Kultúra program (2007–2013);
            
         
               z)
            
            
               az 1904/2006/EK határozattal jóváhagyott, az aktív európai polgárságot támogató Európa a polgárokért program (2007–2013);
            
         
               aa)
            
            
               az 1719/2006/EK határozattal jóváhagyott Fiatalok lendületben program (2007–2013);
            
         
               bb)
            
            
               az 1718/2006/EK határozattal jóváhagyott, az európai audiovizuális ágazatot támogató program (MEDIA 2007) (2007–2013);
            
         
               cc)
            
            
               az 1298/2008/EK határozattal jóváhagyott, a harmadik országokkal történő együttműködésen keresztül a felsőoktatás minőségének javítására és az interkulturális megértés előmozdítására irányuló Erasmus Mundus (II) program (2009–2013);
            
         
               dd)
            
            
               az 1041/2009/EK határozattal létrehozott, a harmadik országok audiovizuális szakembereivel folytatott együttműködésre irányuló program (MEDIA Mundus) (2011–2013);
            
         
               ee)
            
            
               a 443/92/EGK rendelettel jóváhagyott, az ázsiai fejlődő országokkal folytatott gazdasági együttműködési támogatás rendelkezései alapján finanszírozható projektek a felsőoktatás területén;
            
         
               ff)
            
            
               az 1085/2006/EK rendelettel létrehozott előcsatlakozási támogatási eszközzel (IPA) finanszírozható projektek a felsőoktatás és az ifjúságpolitika területén;
            
         
               gg)
            
            
               az 1638/2006/EK rendelettel létrehozott európai szomszédsági és partnerségi eszköz rendelkezései alapján finanszírozható projektek az alap-, a közép- és a felsőfokú oktatás, valamint az ifjúságpolitika területén;
            
         
               hh)
            
            
               az 1905/2006/EK rendelettel létrehozott fejlesztési együttműködés finanszírozási eszközével finanszírozható projektek a felsőoktatás területén;
            
         
               ii)
            
            
               az 1934/2006/EK rendelettel létrehozott, az iparosodott és egyéb, magas jövedelmű országokkal és területekkel folytatott együttműködés finanszírozási eszközével finanszírozható projektek a felsőoktatás és az ifjúságpolitika területén;
            
         
               jj)
            
            
               a Luxemburgban 2005. június 25-én aláírt megállapodással (2005/599/EK határozat) módosított, Cotonouban 2000. június 23-án, egyrészről az Afrikai, Karibi és Csendes-óceáni Államok Csoportjának tagjai, másrészről az Európai Közösség és tagállamai között aláírt partnerségi megállapodás (2003/159/EK határozat) alkalmazásában az Európai Fejlesztési Alap forrásaival finanszírozható projektek a felsőoktatás területén.
            
         (3)   Az Ügynökség az (1) és (2) bekezdésben említett uniós programok egyes részeihez kapcsolódó következő feladatok elvégzéséért felelős:
   
               a)
            
            
               a Bizottság által elfogadott megfelelő munkaprogramok alapján irányítja a programvégrehajtás egyes szakaszait és konkrét projektek egyes szakaszait a teljes projektciklus során, amennyiben a Bizottság erre felhatalmazta az Ügynökséget a felhatalmazó jogi aktussal;
            
         
               b)
            
            
               elfogadja a bevételekkel és a kiadásokkal kapcsolatos, a költségvetés végrehajtását szolgáló jogi aktusokat, továbbá elvégzi a program igazgatásához szükséges műveleteket, amennyiben a Bizottság erre felhatalmazta az Ügynökséget a felhatalmazó jogi aktussal;
            
         
               c)
            
            
               támogatást nyújt a programvégrehajtáshoz, amennyiben a Bizottság erre felhatalmazta az Ügynökséget a felhatalmazó jogi aktussal; ide értve a terjesztési tevékenységekhez nyújtott támogatást, adott esetben a nemzeti ügynökségekkel együttműködésben;
            
         
               d)
            
            
               biztosítja az európai oktatási információs hálózat (Eurydice) és az ifjúságpolitika jobb megértését és megismerését célzó tevékenységek uniós szintű megvalósítását;
            
         
               e)
            
            
               biztosítja a szakoktatás és szakképzés jobb megértését és megismerését célzó tevékenységek uniós szintű megvalósítását.
            
         (4)   Amennyiben a felhatalmazó jogi aktus előírja, az Ügynökség feladata lehet a programot végrehajtó szervek számára nyújtott adminisztratív és logisztikai támogatás az ott említett programokra vonatkozóan.
   4. cikk
   A kinevezések időtartama
   (1)   Az irányítóbizottság tagjainak kinevezése két évre szól.
   (2)   A hivatal igazgatóját négy évre nevezik ki.
   5. cikk
   Ellenőrzés és végrehajtási jelentés
   Az Ügynökség a Bizottság felügyelete alatt működik, és – a felhatalmazó jogi aktusban előírt módon és gyakorisággal – rendszeresen be kell számolnia a felelősségi körébe tartozó uniós programok vagy azok részei végrehajtásáról.
   6. cikk
   A működési költségvetés végrehajtása
   Az Ügynökség működési költségvetését az 1653/2004/EK bizottsági rendelet (60) rendelkezéseinek megfelelően hajtja végre.
   7. cikk
   Hatályon kívül helyezés és átmeneti rendelkezések
   (1)   Az 2009/336/EK határozat 2014. január 1-jén hatályát veszti. A hatályon kívül helyezett határozatra történő hivatkozásokat az e határozatra történő hivatkozásokként kell értelmezni.
   (2)   Az Ügynökség a 2009/336/EK határozattal létrehozott végrehajtó ügynökség jogutódjának minősül.
   (3)   E határozat – a kirendelt tisztviselők besorolására vonatkozó, felhatalmazó jogi aktus által előirányzott felülvizsgálat sérelme nélkül – nem érinti az Ügynökség alkalmazásában álló személyzet – beleértve az igazgatót – jogait és kötelezettségeit.
   8. cikk
   Hatálybalépés
   Ez a határozat az Európai Unió Hivatalos Lapjában való kihirdetését követő napon lép hatályba.
   Ezt a határozatot 2014. január 1-jétől kell alkalmazni.
   
      Kelt Brüsszelben, 2013. december 18-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 11., 2003.1.16., 1. o.
   
      (2)  HL L 24., 2005.1.27., 35. o.
   
      (3)  HL L 101., 2009.4.21., 26. o.
   
      (4)  COM(2011) 500 végleges.
   
      (5)  Javaslat: az Európai Parlament és a Tanács rendelete az Unió oktatási, képzési, ifjúsági és sportprogramja, az „Erasmus mindenkinek” létrehozásáról, 2011. november 23., COM(2011) 788.
   
      (6)  HL L 327., 2006.11.24., 45. o.
   
      (7)  HL L 327., 2006.11.24., 30. o.
   
      (8)  HL L 340., 2008.12.19., 83. o.
   
      (9)  Javaslat: az Európai Parlament és a Tanács rendelete a Kreatív Európa program létrehozásáról, 2011. november 23., COM(2011) 785.
   
      (10)  HL L 327., 2006.11.24., 12. o.
   
      (11)  HL L 372., 2006.12.27., 1. o.
   
      (12)  Javaslat: a Tanács rendelete a 2014–2020 közötti időszakra vonatkozó „Európa a polgárokért” program létrehozásáról, 2011. december 14., COM(2011) 884.
   
      (13)  HL L 378., 2006.12.27., 32. o.
   
      (14)  Javaslat: az Európai Parlament és a Tanács rendelete az Európai Önkéntes Humanitárius Segítségnyújtási Hadtest létrehozásáról (az EU Segítségnyújtási Önkéntesszolgálata), COM(2012) 514.
   
      (15)  Javaslat: az Európai Parlament és a Tanács rendelete a harmadik országokkal folytatott együttműködésre irányuló Partnerségi Eszköz létrehozásáról, COM(2011) 843. Javaslat: az Európai Parlament és a Tanács rendelete a fejlesztési együttműködés finanszírozási eszközének létrehozásáról, COM(2011) 840. Javaslat: az Európai Parlament és a Tanács rendelete az Európai Szomszédsági Támogatási Eszköz létrehozásáról, COM(2011) 839. Javaslat: az Európai Parlament és a Tanács rendelete az Előcsatlakozási Támogatási Eszköz (IPA II) létrehozásáról, COM(2011) 838.
   
      (16)  HL L 210., 2006.7.31., 82. o., HL L 310., 2006.11.9., 1. o., HL L 378., 2006.12.27., 41. o.
   
      (17)  COM(2011) 837 végleges.
   
      (18)  HL L 375., 1989.12.23., 11. o.
   
      (19)  HL L 321., 1995.12.30., 25. o.
   
      (20)  HL L 321., 1995.12.30., 33. o.
   
      (21)  HL L 28., 2000.2.3., 1. o.
   
      (22)  HL L 146., 1999.6.11., 33. o.
   
      (23)  HL L 117., 2000.5.18., 1. o.
   
      (24)  HL L 63., 2000.3.10., 1. o.
   
      (25)  HL L 12., 2000.1.18., 1. o.
   
      (26)  HL L 306., 2000.12.7., 1. o.
   
      (27)  HL L 311., 2000.12.12., 1. o.
   
      (28)  HL L 120., 1999.5.8., 30. o.
   
      (29)  HL L 71., 2001.3.13., 7. o.
   
      (30)  HL L 71., 2001.3.13., 15. o.
   
      (31)  HL L 336., 2000.12.30., 82. o.
   
      (32)  HL L 26., 2001.1.27., 1. o.
   
      (33)  HL L 345., 2003.12.31., 9. o.
   
      (34)  HL L 30., 2004.2.4., 6. o.
   
      (35)  HL L 138., 2004.4.30., 24. o.
   
      (36)  HL L 138., 2004.4.30., 31. o.
   
      (37)  HL L 138., 2004.4.30., 40. o.
   
      (38)  HL L 345., 2003.12.31., 1. o.
   
      (39)  HL L 346., 2006.12.9., 33. o.
   
      (40)  HL L 397., 2006.12.30., 14. o.
   
      (41)  HL L 327., 2006.11.24., 45. o.
   
      (42)  HL L 372., 2006.12.27., 1. o.
   
      (43)  HL L 378., 2006.12.27., 32. o.
   
      (44)  HL L 327., 2006.11.24., 30. o.
   
      (45)  HL L 327., 2006.11.24., 12. o.
   
      (46)  HL L 340., 2008.12.19., 83. o.
   
      (47)  HL L 288., 2009.11.4., 10. o.
   
      (48)  HL L 52., 1992.2.27., 1. o.
   
      (49)  HL L 210., 2006.7.31., 82. o.
   
      (50)  HL L 310., 2006.11.9., 1. o.
   
      (51)  HL L 378., 2006.12.27., 41. o.
   
      (52)  HL L 405., 2006.12.30., 41. o.
   
      (53)  HL L 209., 2005.8.11., 26. o.
   
      (54)  HL L 65., 2003.3.8., 27. o.
   
      (55)  Javaslat: az Európai Parlament és a Tanács rendelete az Előcsatlakozási Támogatási Eszköz (IPA II) létrehozásáról, COM(2011) 838.
   
      (56)  Javaslat: az Európai Parlament és a Tanács rendelete az Európai Szomszédsági Támogatási Eszköz létrehozásáról, COM(2011) 839.
   
      (57)  Javaslat: az Európai Parlament és a Tanács rendelete a fejlesztési együttműködés finanszírozási eszközének létrehozásáról, COM(2011) 840.
   
      (58)  Javaslat: az Európai Parlament és a Tanács rendelete a harmadik országokkal folytatott együttműködésre irányuló Partnerségi Eszköz létrehozásáról, COM(2011) 843.
   
      (59)  Javaslat: A Tanács rendelete a 11. Európai Fejlesztési Alap végrehajtásáról, COM(2013) 445.
   
      (60)  HL L 297., 2004.9.22., 6. o.